PREMIERE PARTIE 65 



Pour faire bien revenir l'oyseau quant il a volé, 

 et la cause pour quoy ne revient. 



SI l'oyseau ne veult ou oublie à revenir, 

 gette-luy ung oyseau, et celui qui luy 

 est plus aggreable est coulomb blanc; à 

 ceste cause dois avoir en ta jabiciere ung 

 coulomb ou autre oyseau blanc pour rap- 

 peller ton oyseau quant ne vouldra revenir. 

 La cher de poulie, comme est dit ou cha- 

 pitre du past de l'oyseau, ne luy est pas 

 ad ce bonne. La cause, pour quoy l'oyseau 

 ne revient, est qu'il est peu souvent 

 tenu et porté, par quoy n'est acoustumé, 

 ou pource qu'il hait son maistre , car il le 

 traicte rudement, ou pour aucune douleur 

 qui luy est survenue. Le nyais n'est pas si 

 fugitif que le mué : car il n'est pas si astut 

 et cault que le mué. Si l'oyseau ne veult 

 revenir, prans du gros d'une petite fève 

 de gresse du nombril de cheval, et de nuyt 

 oingz le bec de l'oyseau, et il aimera son 



9 



